De nordjyske kommuner og Region Nordjylland er som de første i Danmark gået sammen om at lave en sundhedsportal, der skal gøre nordjyderne sundere. Portalen kan blandt andet bruges til vejlede borgere om kost, rygning, alkohol og motion. Derudover er det et redskab for folk med kroniske sygdomme, der kan få vejledning til, hvad de kan gøre for at forhindre en forværring af deres sygdom. Antallet af forebyggelsessamtaler mellem læge og patient er steget med 30 procent fra 2006 til 2007, og med den nye sundhedsportal kan der nemmere følges op på den rådgivning borgerne får fra lægen. - Hvor vi før ikke havde overblik over kommunale og regionale forebyggelsestilbud, kan vi på Nordjysksundhed.dk finde alle relevante oplysninger til patienten. Vi kan anvise patienterne en helt konkret handlemulighed, hvor vi før bare har kunnet give gode råd, og så var det op til den enkelte at finde ud af resten selv, siger praktiserende læge Kjeld Kristensen, der har afprøvet portalen i en testperiode. Sundhedsportalen findes på www.nordjyskesundhed.dk

Referat:
En ny sundhedsportal på nettet skal hjælpe blandt andre praktiserende læger med at få et overblik over regionens forebyggelsestilbud til deres patienter. Også almindelige borgere kan finde vej til de sundhedsfremmende tilbud, efter de har været i behandli